Trinidad və Tobaqo milli futbol komandası

Trinidad və Tobaqo milli futbol komandası Trinidad və Tobaqonu futbol üzrə beynəlxalq yarışlarda təmsil edən komandadır. KONKAKAF-ın üzvüdür.

 Tarixi 
Trinidad və Tobaqo millisi hələ keçən əsrin əvvəllərindən etibarən futbol arenasında çıxış etməyə başlasa da uzun müddət uğur əldə edə bilməyib və dünya kubokundan kənarda qalıblar. Komanda ilk dəfə 90-cı il dünya çempionatının seçmə mərhələsində mundiala qatılmaq üçün əla şans əldə edib. Bunun üçün son oyunda sadəcə olaraq ABŞ millisi ilə bərabər qalmaq lazım idi. Ancaq ada ölkəsi vacib qarşılaşmada uduzaraq (1-0) "İtaliya 90"-na gedə bilməmişdir.

Millinin əsas naliyətləri XXI əsrin əvvəllərinə təsadüf edir. Beləki "Soka döyüşçüləri" əvvəlcə KONKAKAF Qızıl kubokunda yarımfinala qədər irəlləmişdir. Trinidad və Tobaqonun ən böyük uğuru isə DÇ-2006-da iştirakdır. Mundialda İngiltərə, İsveç və Paraqvayla eynin qrupda yarışan komanda skandinavlardan aldıqları 1 xalla sonuncu olmuşlar. O anda Trinidad və Tobaqo dünya kubokunda iştirak etmiş ən az əhaliyə və əraziyə malik ölkə idi. Əhali ilə bağlı rekord 2018-ci ildə İslandiya tərəfindən qırıldı.

 İstinadlar 

Kateqoriya:Şimali Amerika milli futbol komandaları
Kateqoriya:Trinidad və Tobaqoda futbol
Kateqoriya:Trinidad və Tobaqo milli idman komandaları